Publication: Magyar Közlöny
Issue: MK-2003-118 (Year: 2003, Number: 118)
Era: 1990-2004
Section: Az Alkotmánybíróság a 24/1999. (VI. 30.) AB határozatában (ABH 1999, 237, 244.) a jogorvoslati határidõ elbírálásával kapcsolatban azt is kimondta, hogy annak „alkotmányossága önmagában ... nem ítélhetõ meg, e tényezõ
Paragraph Index: 478

Az Alkotmánybíróság a 24/1999. (VI. 30.) AB határozatában (ABH 1999, 237, 244.) a jogorvoslati határidõ elbírálásával kapcsolatban azt is kimondta, hogy annak „alkotmányossága önmagában ... nem ítélhetõ meg, e tényezõ mellett más elemeket is figyelembe kell venni, mindenekelõtt a jogorvoslattal megtámadható döntésrõl való tudomásszerzés garantáltságát”. Az Alkotmánybíróság szerint a tudomásszerzés akkor garantált, ha megállapítható, hogy a tudomásszerzés lehetõsége minden kétséget kizáróan fennáll. Jelen ügyben az Alkotmánybíróság azt állapította meg, hogy ez a hivatkozott feltétel, a „tudomásszerzés garantáltsága”, a megdönthetetlen kézbesítési vélelem a jogkövetkezmények feltétlen alkalmazásakor esetenként, kivételesen, hiányozhat. Elõállhat a hatályos szabályozás mellett az a helyzet, hogy a közigazgatási és más hatósági döntés, az érdemi, ügydöntõ határozat ellen önhibán kívül nem lehet jogorvoslattal élni és a hátrányos következmények másként sem háríthatók el.

Source: https://magyarkozlony.hu/hivatalos-lapok/e77cf615bc436b71ac7eca58dfc0b8bbb798d201/dokumentumok/b09cbea85d60b6cc0b4004815c23f695daa3c119/letoltes